नई दिल्ली/ टीम डिजिटल। भारत (INDIA) और बांग्लादेश (Bangladesh) के बीच कोलकाता के ईडन गार्डन्स स्टेडियम में ऐतिहासिक डे-नाइट टेस्ट मैच खेला जा रहा है। जहां बांग्लादेश की टीम ने टॉस जीतकर पहले बल्लेबाजी करते हुए पहली पारी में 106 रनों पर ऑलआउट हो गई। जवाब में भारतीय टीम ने पहली पारी में एक विकेट गंवा कर 32 रन बना लिए हैं। रोहित शर्मा 12 रन और चेतेश्वर पुजारा 5 रन बनाकर क्रीज पर मौजूद हैं।

गुलाबी रंग में रंगा कोलकाता: दिन रात के ऐतिहासिक टेस्ट में विराट के वीरों का पलड़ा भारी

इस टेस्ट में दोनों ही टीमों का मकसद मुकाबले में जीत दर्ज करने से कहीं बढ़कर गुलाबी गेंद से नया इतिहास दर्ज करना होगा। भारत और बंगलादेश के बीच आज (शुक्रवार) से ईडन गार्डन मैदान पर 2 मैचों की सीरीज का दूसरा मैच शुरू होगा, जिसे दोनों टीमें पहली बार डे-नाइट (Day Night) प्रारूप में खेलेंगी।

विराट कोहली (Virat Kohli) की कप्तानी वाली मेजबान टीम पहले ही 1-0 से सीरीज में आगे है और अब उसकी निगाहें क्लीन स्वीप पर लगी हैं जो विश्व टैस्ट चैम्पियनशिप (ICC World Test Championship) में उसकी स्थिति और मजबूत कर देगी।

आस्ट्रेलिया के खिलाफ दिन रात का टेस्ट खेलने को लेकर कोहली ने कही ये बात

भारत और बांग्लादेश बनाने उतरेंगे गुलाबी इतिहास

दोनों ही टीमों के लिए हालांकि यह मुकाबला जीत से कहीं बढ़कर अहम हो गया है जो उनके लिए क्रिकेट इतिहास का पहला गुलाबी गेंद मुकाबला (Pink Ball Match) है जबकि कई अन्य टीमें पहले ही इस प्रारूप में खेल चुकी हैं। यह मुकाबला इसलिए भी अहम है क्योंकि इसके लिए जोरों-शोरों से तैयारियां की गई हैं, पूरेे शहर भर में ही गुलाबी गेंद से होने वाले इस मुकाबले के लिए पहले से कई कार्यक्रम आयोजित किए गए हैं तो मैच के लिए बंगलादेश की प्रधानमंत्री शेख हसीना से लेकर भारत के गृह मंत्री अमित शाह और पूर्व दिग्गज क्रिकेटर तक इस मैच में अपनी उपस्थिति दर्ज कराने पहुंचेंगे।

अधिक सिंवग करती है गुलाबी गेंद

विशेषज्ञों के अनुसार गुलाबी गेंद अधिक सिंवग करती है जिससे कोलकाता (Kolkata) में भारतीय तेज गेंदबाजों खासकर मोहम्मद शमी, उमेश यादव और इशांत शर्मा की तेज गेंदबाज तिकड़ी इस बार भी हावी रह सकती है। तेज गेंदबाजों के अलावा भारत के पास ऑफ स्पिनर रविचंद्रन अश्विन ने पिछले मैच की 2 पारियों 5 विकेट निकाले थे जबकि लैफ्ट आर्म स्पिनर रवींद्र जडेजा अन्य स्पिन विकल्प हैं।

कोहली- हॉकी की तरह भारी लगती है गुलाबी गेंद

विराट कोहली को गुलाबी गेंद ‘हॉकी की भारी गेंद’ जैसी लगती है और उनका मानना है कि इसके वजन, कठोरता और रंग के कारण फील्डिंग करना चुनौतीपूर्ण होगा। कोहली ने बंगलादेश के खिलाफ ऐतिहासिक पहले डे-नाइट टैस्ट से पूर्व कहा कि मैं फील्डिंग सत्र में हैरान रह गया। स्लिप में गेंद इतनी जोर से लगी जैसे हॉकी की भारी गेंद हो। वैसी सिंथैटिक गेंदों की तरह जिनसे हम बचपन में खेलते थे।

गुलाबी रंग में रंगा कोलकाता: दिन रात के ऐतिहासिक टेस्ट में विराट के वीरों का पलड़ा भारी



उन्होंने कहा- ऐसा इसलिए है क्योंकि गेंद में अतिरिक्त चमक है। यह अधिक कठोर है। यही वजह है कि भारी लगती है। थ्रो में भी अधिक मेहनत करनी होती है। दिन के समय ऊंचे कैच लपकना मुश्किल होगा। लाल या सफेद गेंद से पता चल जाता है कि गेंद आप तक कब पहुंचेगी लेकिन गुलाबी गेंद में यह पकड़ पाना मुश्किल है।

मोमिनुल- गुलाबी गेंद से अभ्यास मैच मददगार होता

बांग्लादेश के कप्तान मोमिनुल हक ने कहा कि भारत जैसी मजबूत टीम के खिलाफ डे-नाइट टैस्ट से पूर्व उनकी टीम को अभ्यास मैच मिलना चाहिए था। भारत दौरे पर रवाना होने से 2 दिन पहले ही बी.सी.सी.आई. अध्यक्ष सौरव गांगुली ने बंगलादेश क्रिकेट बोर्ड को गुलाबी गेंद टैस्ट खेलने के लिए तैयार कर लिया था। बंगलादेश को कोई अभ्यास मैच नहीं मिला। हमें एक अभ्यास मैच खेलने का मौका भी नहीं मिला और जब यह तय हुआ तो हम कुछ नहीं कर सकते थे। हमने सिर्फ मानसिक तैयारी की है। निश्चित तौर पर गुलाबी गेंद से खेलने से पहले एक अभ्यास मैच की जरूरत थी। बंगलादेश की मौजूदा टीम को गुलाबी गेंद से खेलने का कोई अनुभव नहीं है। बंगलादेश ने 2013 में गुलाबी गेंद से खेला था जिसमें मौजूदा टीम का एक भी सदस्य शामिल नहीं था।

8 दिन में तैयार होती है 1 एस.जी. गुलाबी गेंद

इस तरह खास होगा आयोजन

बंगलादेश की प्रधानमंत्री शेख हसीना और पश्चिम बंगाल की मुख्यमंत्री ममता बनर्जी ईडन गार्डन में लगी बैल बजाकर मैच का शुभारंभ करेंगी।

सचिन तेंदुलकर, ओलिम्पिक चैम्पियन अभिनव ङ्क्षबद्रा, टैनिस स्टार सानिया मिर्जा, पी.वी. सिंधू और 6 बार की मुक्केबाजी विश्व चैम्पियन एम.सी. मैरीकॉम सहित भारतीय खेल सितारों को सम्मानित किया जाएगा।

मैच के दौरान रूना लैला का परफोरमैंस होगा जबकि जीत गांगुली के कार्यक्रम से शुरूआती दिन का समापन होगा।

ऐसी रहेगी पिच

बल्लेबाजों के लिए बहुत सारी अनिश्चितता रहेगी। पिच पर काफी घास होगी जोकि तेज गेंदबाजों को मदद करेगी। कोहली ने भी कहा था कि गुलाबी गेंद प्रत्याशित रूप से लाल गेंद से तेज है। ऐसे में फील्डरों को कैच लेना मुश्किल हो सकता है। ऊपर से ओस के अलावा दुधिया रोशनी भी पिच पर प्रभाव डालेगी।

ऐसा रहेगा मौसम

ईडन गार्डन में पांचों दिन मौसम सामान्य रहेगा। औसत तापमान 28 तो न्यूनतम 17 के पास रहने की उम्मीद है।

अधिक रोगन की वजह से सिंवग होगी बॉल: मुखर्जी

कैब क्यूरेटर सुजान मुखर्जी का कहना है कि गुलाबी गेंद से दोनों ही टीमों को फायदा पहुंचेगा। इस गेंद की चमक 2-3 सत्र तक बरकरार रह सकती है लेकिन अधिक रोगन की वजह से यह काफी सिं्वग करेगी। हालांकि चमक फीकी पडऩे के साथ इसके व्यवहार में बदलाव होगा। ऐसे में टॉस की भी मैच में अहम भूमिका होगी।